234.10 REGOLI DWAR QORTI TA’ SPEZZJON L-AVVIŻ LEGALI 93 ta’ l-1974, kif emendat bl-Avviż Legali 411 ta’ l-2007. L-AVVIŻ LEGALI 93 ta’ l-1974, kif emendat bl-Avviż Legali 411 ta’ l-2007. 1. Titolu. It-titolu ta’ dawn ir-regoli hu Regoli dwar Qorti ta’ Spezzjon. Tifsir. 2. F’dawn ir-regoli- "l-Att " tfisser l-Att dwar il-Bastimenti Merkantili; Kap. 234. Kap. 234. " Ministru " għandha l-istess tifsir kif mogħti lilha fl-Att; " President " tfisser il-persuna nominata mill-Minstru biex tkun il-President tal-Qorti skond l-artikolu 326(2) ta’ l-Att; "qorti" tfisser il-Qorti ta’ Spezzjoni mwaqqfa skond l-artikolu 326 ta’ l-Att; "reġistratur " tfisser il-persuna nominata minn żmien għal żmien mill-Ministru biex tkun ir-reġistratur tal-qorti skond l-artikolu 326(4) ta’ l-Att. 3. Avviż ta’ appell. Meta s-sid jew il-kaptan ta’ bastiment, hawnhekk iżjed ’il quddiem imsejjaħ "l-appellant", ikun jixtieq jappella lill-qorti, hu għandu jippreżenta fl-uffiċċju tar-reġistraturavviż ta’ appell fil-forma li tidher bħala Formula Nru. 1 fl-Ewwel Skeda. 4. T laqqigħ tal-qorti. (1) Malli jiġi ppreżentat a vviż ta’ appell, ir-reġistratur għandu jikkomunika l-fatt lill-Minstru u lill-President. (2) Ir-reġistratur għandu jagħżel persuna biex tagħmilha ta’ espert fl-appell minn fost il-lista ta’ esperti approvata għal dak iż-żmien mill-Ministru skond l-artikolu 315 ta’ l-Att. (3) Il-Ministru, meta jirċievi avviż ta’ l-appell, għandu jinnomina lill-espert l-ieħor, u għandu minnufih jibgħat l-isem u l-indirizz ta’ dak l-espert lir-reġistratur. (4) Jekk il-bastiment li għalih ikun jirreferi l-appell ikun bastiment barrani, ir-reġistratur għandu jagħti avviż lill-uffiċjal konsulari tal-pajjiż tal-bastiment, jekk dak il-pajjiż ikollu uffiċjal konsulari f’Malta, li, fuq talba ta’ l-appellant, tiġi magħżula persuna kompetenti mill-uffiċjal konlsulari biex tagħmilha ta’ espert minflok l-espert magħżul mir-registratur skond is-subregola (2). (5) Mall ir-reġistratur ikun aċċerta minn min se jiġi mismugħ l-appell, hu għandu jlaqqa’ l-qorti fil-forma li tidher bħala Formula Nru. 2 li hemm fl-Ewwel Skeda, u hu għandu, fl-istess ħin, jibgħat a vviż ta’ dan lill-Ministru u lill-appellant fil-forma li tidher bħala Formula Nru. 3 fl-imsemmija Skeda. (6) Jekk l-ispezzjon li għalih jirreferi l-appell ikun sar fuq ilment ta’ xi persuna, hawnhekk iżjed ’il quddiem imsejħa persuna li tagħmel l-ilment, il-Ministru għandu jibgħatilha avviż tal-ħin u tal-post stabbilit għas-smigħ. (7) Qabel is-smigħ, il-Ministru għandu jibgħat li r-reġistratur, biex tinġieb bħala prova fis-smigħ, kopja uffiċjali tar-rapport tas-surveyor. (8) Il-Qorti għandha jekk prattikabbli titlaqqa’ biex tisma’ l-appell f’ġurnata li ma tkunx aktar tard minn erba tax-il jum wara li jiġi preżentat l-avviż ta' l-appell. 5. Partijiet fil-proċedimenti. Il-Ministru u l-appellant ikunu l-partijiet fil-proċedimenti, u kull persuna oħra, li tidher, tista’ bil-permess tal-qorti, ssir parti fil-proċedimenti. 6. Avviż biex jinġieb u dokumenti. Parti tista’ tagħti lil kull parti oħra avviż bil-miktub biex tipproduċi kull dokument, barra minn dawk l-eċċezzjonijiet kollha li jkunu ġusti, dwar il-kwistjoni, u li jkun fil-pussess jew taħt il-kontroll ta’ dik il-parti l-oħra, u, jekk dak l-avviż ma jiġix imħares, xiehda sekondarja ta’ dak li jkun jinsab fl-imsemmija dokumenti tista’ tingħata minn jew f’isem il-parti li tkun tat dak l-avviż. 7. It-taħrik tax-xhieda għandu jiġi maħruġ li x-xhieda mill-qorti, u dak it-taħrik għandu, sa fejn ikun prattikabbli, ikun fil-formula wżata għat-taħrik ta’ xhieda quddiem il-Qorti ta’ l-Appell għas-smigħ ta’ appelli mill-Qrati tal-Maġistrati, ġurisdizzjoni ċivili, u jkun suġġett għall-istess regoli. 8. Ġuramenti, eċċ. Ġuramenti u dikjarazzjonijiet solenni jistgħu, bil-permess tal-qorti, jintużaw bħala xi ehda fis-smigħ. 9. (1) Fis-smigħ, il-Ministru għandu l-ewwel isejjaħ ix-xhieda tiegħu, il-persuna li tkun għamlet l-ilment, jekk tkun dehret, għandha mbagħad issejjaħ ix-xhieda tagħha, u, fl-aħħar nett l-appellant għandu jsejjaħ ix-xhieda tiegħu. (2) Wara li l-appellant ikun eżamina ix-xhieda tiegħu kollha, il-Ministru u l-persuna li tagħmel l-ilment jistgħu, jekk jiġi muri għas-sodisfazzjon tal-qorti li hemm raġuni, isejħu aktar xhieda b’risposta. (3) Wara li x-xhieda kollha jkun ġew eżaminati, il-qorti għandha l-ewwel tisma’ lill-appelIant, imbagħad lill-persuna li tagħmel l-ilment, jekk ikun hemm, u wara lill-Ministru. (4) Il-qorti tista’ taġġorna s-smigħ minn żmien għal żmien u minn post għal post. (5) Id-deċiżjoni tal-qorti tista’ tingħata jew vivavoce jew bil-miktub, u ma jkunx hemm ħtieġa li ssir laqgħa biss sabiex tingħata deċiżjoni. (6) Kemm jista’ jkun malajr wara li tkun laħqet id-deċiżjoni tagħha, il-qorti għandha toħroġ ordni għall-ħelsien jew għad-detenzjoni, jew assoluta jew kondizzjonata, tal-bastiment fil-forma murija bħala Formula Nru. 4 li hemm fl-Ewwel Skeda, u kopja tagħha għandha tintbagħat jew tiġi konsenjata lill-partijiet rispettivi. (7) Il-qorti għandha tirrapporta lill-Ministru fil-forma murija bħala Formula Nru. 5 li hemm fl-Ewwel Skeda. 10. Danni. Il-qorti tista’, jekk il-partijiet jaqblu dwar dan bil-muktub, tiddeċiedi jekk humiex dovutidanni, u lilminu minn għandmin, u tista’ tillkwida l-ammont taghħom. 11. Notifika ta’ avviżi. Kull avviż, taħrika jew dokument ieħor maħruġ taħt dawn ir-regoli jista’ jiġi notifikat jew personalment jew billi dan jintbagħat b’ittra reġistrata fl-indirizz tal-persuna li tkun se tiġi notifikata, u n-notifika ta’ kull avviż, taħrika jew dokument ieħor tista’ tiġi ppruvata bil-ġurament jew bl-affi davit tal-persuna li tkun notifikata. 12. Il-qorti tista’, qabel ma jinstema’ l-appell, teħtieġ lill-appellant li jagħti garanzija għas-sodisfazzjon tal-qorti għall-ispejjeż li hu għad irid ikollu jħallas. 13. (1) Id-drittijiet li jitħallsu lill-esperti nominati skond ir-regola 4 għandhom jiġu stabbiliti mill-qorti u miġbura f’isimhom mir-reġistratur. (2) Ir-reġistratur għandu wkoll jimponi u jiġbor, għal u f’isem il-Gvern, id-drittijiet murija fit-Tieni Skeda.